In nomine Domini. Amen. Anno ejusdem millesimo ducentesimo nonagesimo tercio, die mercurii ante festum Purificationis beate Marie Virginis, indictione septima, cunctis pateat evidenter per hoc presens publicum instrumentum, quod in mea videlicet Johannis de Giiaco clerici, sacrosancte Romane ecclesie auctoritate publici notarii et testium infrascriptorum et nominatorum presentia constitutus Nivernis, in capitulo ecclesie cathedralis Sancti Cirici, religiosus vir frater Robertus de Challi, ordinis Clugniacensis monachus, de auctoritate et licentia reverendi patris domini Guillelmi, Dei gratia abbatis Cluniacensis, ex certa scientia, sponte et libere, sine vi, metu et violentia qualicumque et etiam quibuscumque, requisitiones, confessiones, promissiones, renunciationes, abjurationes, et juramenta que et quas nudius tercius apud Cluniacum, in capitulo Cluniacensi, coram personis publicis fecerat, presentibus conventu Clun. et quampluribus aliis tum religiosis, tum secularibus fide dignis personis... iterum ratas ex habundanti habuit expresse et specialiter approbavit, etc. In primis confessus... se malo usum consilio contra Deum et justiciam et jus, et contra regularia dicti ordinis instituta, necnon et contra Sedis apostolice privilegia dictis ecclesie et ordini Cluniacensi... ausu nephando, dampnabili et dampnoso reverendum patrem dominum... abbatem Cluniacensem, abbatem Sancti Rigaudi, conservatorem privilegiorum hujusmodi, eo quod ipsum R. reprimere ac retrahere de tanto excessu, vitio et abusu, prout eorum potestati incombebat et officio nitebantur fecisse, et etiam procurasse per priorem monasterii Celle, qui se falso subdelegatum a conservatore privilegiorum dictorum ecclesie Cluniacensis et ordinis in suis litteris asserebat, qui capax etiam hujusmodi subdelegatus non erat excommunicari de facto per privilegia supradicta, ac Senonis tempore provincialis concilii auctoritate Romane ecclesie pro terre sancte subsidio nuperrime celebrati et in aliis locis quampluribus et famosis sit excommunicatus et de facto pluries et publice nuntiari... dictus prior de Marcignaco, ex potestate sibi tradita et commissa, dictum R. excommunicaverat... pro eo quod vicesimam reddituum et proventuum abbatiarum et prioratuum dicti ordinis ecclesie Cluniacensis ad exonerationem gravium et grandium, quibus tunc temporis premebatur et adhuc premitur eadem ecclesia debitorum, a Sede apostolica concessam, idem R. pro rata contingente prioratum Beate Marie Senonensis, quem tunc temporis tenebat... sine causa rationabili exsolvere renuebat, et de priore etiam de Boniaco... pro eo quod maliciose eidem priori... idem R. imposuerat quod cimiterium et portas ecclesie prioratus Beate Marie Senonensis fregerat, super quo dictus R. dictum priorem de Boniaco coram priore et conventu de Caritate denunciavit et falso, ipsumque tantum quantum potuit de talibus diffamavit... et in Romana curia denuntiari mandavit...; propter que et alia per eundem R. commissa... excommunicatus est... et cum nollet desistere... captus fuit, etc... Rursus dictus R. quatercentum libras Turon., que sibi ut asserit debentur, et viginti quatuor scutellas argenteas quas habet... et alia bona... in manibus prioris Caritatensis posuit, etc. ... Supplicans... ut ego notarius suprascriptus instrumentum super hiis publicum, signatum signo meo solito et munitum, una cum appensione sigillorum curie Nivernensis, et etiam curie decani loci ejusdem, necnon cum appensione sigillorum venerabilium et religiosorum virorum, fratrum Symonis de Caritate, Stephani de Crispeyo, Bertrandi de Nogento Rotrodi, Guillelmi Sancti Stephani Nivernensis, Stephani Sancti Salvatoris Nivernensis, Johannis de Brana, priorum, in confectione instrumenti hujusmodi et omnium precedentium, una cum officialibus dictarum curiarum, tunc presentium et etiam astancium, deliberarem et traderem... domino... abbati Cluniacensi... Acta fuerunt... in capitulo dicte ecclesie Sancti Cirici, dicto domino... abbate Clun., officialibus et prioribus supradictis, necnon Guillelmo, sacrista Caritatensi, Guillelmo de Moysenayo, Andrea de Nova Villa, Johanne de Agleyo, Gilone de Argevilla, Theobaldo de Corpalayo, Guillelmo de Gaubertano, et Adam de Penulo, canonicis Nivernensibus et Guillelmo de Espexia, Haymone de Rivis, Humberto de Nuylliaco, Girardo de Brueria, monachis Clugniacensibus presentibus, una cum pluribus aliis... Et nos dicti officiales, sigilla dictarum curiarum, et nos priores predicti... sigilla nostra... una cum signo dicti tabellionis solito apposuimus, etc. (Traces de huit sceaux dont un seul subsiste.)